Таму я, з твайго дазволу, скажу пра тое, што ўжо зроблена, але яшчэ не сустрэлася з чытачом. З 1994 года не выходзіла ў кніжным фармаце мая гістарычная проза. Напэўна, з гэтае прычыны з нейкім нязвыклым хваляваннем чакаю кнігу Сны імператарашто ў серыі Беларуская проза XX стагоддзя выдае Мастацкая літаратура. Зяўленне кнігі (між іншым, яна сабрала вялікую колькасць замоваў - болей за 4 тыс. экз.) можна было б разглядаць як знак таго, што пад ціскам працэсаў нацыянальнага самаўсведамлення, якія, насуперак сённяшняй сітуацыі (а часам і непасрэдна дзякуючы ёй), працягваюцца і набіраюць моцы, Мастацкая літаратура ўсё ж вернецца да сістэматычнага выдання исторической и другой сомнительной литературы. Тым самым можа істотна палепшыцца і незайздроснае фінансаванне становішча Мастацкай. Бо якраз кнігі з названых мною спыненых серый хутка разыходзіліся і займалі першыя месцы ў рэйтынгах чытацкай папулярнасці. Неабходна аднавіць і не менш папулярную серыю Скарбы сусветнай літаратуры. Апошняя кніга з яе - Боская камедыя Дантэ Алігеры ў перакладзе Уладзіміра Скарынкіна - пабачыла свет ажно ў 1997 годзе. 